**Pályázat az**

**ELTE TTK HÖK Kollégiumi Biztosi tisztségre**

Csutka Boglárka vagyok, a földrajz-és földtudományi szakterület képviselője illetve az idei évben először mentor. Negyedik évemet kezdtem meg idén az egyetem falai között, mint terület-és településfejlesztő szakirányos geográfushallgató. Kazincbarcikán születtem, ott is töltöttem el a gimnáziumi éveimet. A földrajzi távolság miatt illetve szociális helyzetre való tekintettel már az első évtől kezdve kollégista vagyok. A nyaraimat szintén ELTE kollégiumokban töltöm. Három évig a Nagytétényi Úti Kollégium lakója voltam, 2 hónapja költöztem át a Kőrösi Csoma Sándor Kollégiumba, ahol azóta is élek.   
  
 2012. július 27. óta töltöm be a Kar Kollégiumi biztosi posztját, ami meglehetősen rövid ám annál tevékenyebb időszakot ölel fel. A megválasztásomkor a poszt betöltésére megjelölt egy éves időszakot szeretném folytatni, így az alakuló küldöttgyűlésen újra pályázok a tisztségért.

Továbbra is feladataim és céljaim között szerepel a hallgatói érdekek képviselése, a kommunikáció fenntartása a Kollégiumi Hallgatói Önkormányzat (továbbiakban KOLHÖK) és a TTK HÖK között valamit a hallgatók folyamatos informálása a kollégiumi eseményekkel – első sorban felvételivel, vagy a kollégiumi Küldött Gyűlésen elhangzott információkkal - kapcsolatban.   
 Kiemeltem fontosnak tartom, hogy a Természettudományi Kar és annak hallgatói megfelelően és hatékonyan legyenek képviselve a KOLHÖK-ben a tisztség által, mivel a többi kar nagyobb létszámban van képviselve. Ugyanakkor, ha már létezik egy olyan szervezet, mint a KOLHÖK azt a Kar hallgatói számára legoptimálisabb módon kell tudni kezelni.

Másik fontos kérdés a Szakkollégiumok helyzete, a velük történő kommunikáció, valamint a kollégiumi tudományos életbe való bekapcsolódása a TTK HÖK-nek, ebben segítségre és támogatásra többek között a Tudományos biztosra számítok.

Továbbá szeretném, ha a Kar képviselői és tisztségviselői folyamatosan tájékoztatva lennének a kollégiumi biztosi poszt feladatairól és mikéntjéről – a beszámolókon felül -. Az utóbbi időben kaptam olyan visszajelzéseket, hogy nem tudják, mivel foglalkozik egy kollégiumi biztos. Ezt kiküszöbölendő és a TTK HÖK belső kommunikációjának javítása érdekében egy kis lépést szeretnék kezdeményezni, egy olyan „röplapot” szeretnék írni, ami a lényeget kiemelve –de részletesebben, mint ami a bemutatkozó szöveg a honlapon- összefoglalná, hogy mi is a feladata egy kollégiumi biztosnak. Így mindenkinek teljes rálátása lenne a tisztségre. Természetesen továbbra is szívesen fogadom a személyes megkereséseket.

Végül, de nem utolsó sorban, ha már kommunikáció: a félév során (minél hamarabb) a TTKHÖK honlapján fellelhető hírek rovat frissítését szeretném, ahol a kollégiumi ismertető finoman fogalmazva is elavult. (Az utolsó bejegyzés dátuma 2008. május 18.) Ennek tartalmi részét szeretném újrafogalmazni és felvenni a kapcsolatot a honlapot karbantartó személlyel, akinek az együttműködésére számítva a lehető leghamarabb tudjuk majd orvosolni a problémát.

Továbbra is tartom, hogy a tisztséget még legalább egy évig szeretném tovább vinni, tudásom legjavával hozzájárulni a TTK HÖK munkájához és képviselni a kollégiumi hallgatók érdekeit a nekik legmegfelelőbb módon.

Köszönöm, hogy elolvastad a pályázatom, és támogatsz a szavazatoddal, amennyiben úgy gondolod, alkalmas vagyok a tisztség betöltésére.

Budapest, 2012. szeptember 13. Csutka Boglárka